Dzaoudzi
Dzaoudzi on kunta ("commune") Ranskan merentakaisella paikallishallintoalueella Mayottella. Se sijaitsee Petite Terren saarella ja koostuu kahdesta kylästä ("village"), Dzaoudzista ja Labattoirista. Kunta on pinta-alaltaan 6,66 neliökilometrin suuruinen, ja sen asukasluku oli vuonna 2002 12 308. Dzaoudzi toimi Mayotten pääkaupunkina vuoteen 1977 asti, jolloin pääkaupungiksi tuli pääsaari Grande Terren Mamoudzou.
Port-au-Prince
Port-au-Prince (Haitin kreoliksi "Pòtoprens") on Haitin pääkaupunki ja suurin kaupunki. Itse kaupungin asukasluvuksi on vuonna 2005 arvioitu 1 235 000. Sen metropolialueella asui vuonna 2003 tehdyn virallisen väestönlaskennan mukaan noin kaksi miljoonaa ihmistä, ja asukasmäärä on ollut selvässä kasvussa.